А вось знайсці прадукцыю аўтарскую, па-мастацку аздобленую і “каб у адзіным экзэмпляры” — справа ўжо значна больш клопатная. Нават у Мінску такое дэкаратыўна-прыкладное мастацтва можна адшукаць хіба ў некалькіх месцах. І то спачатку гэтыя месцы трэба знайсці. Яскравыя ўзоры народных майстроў (хаця, хутчэй, іх можна назваць мастакамі) на паліцах не залежваюцца, а гэта азначае не што іншае, як іхнюю надзвычайную запатрабаванасць — не толькі ў замежных турыстаў, але і ў нашых суайчыннікаў.